**ԱՄՓՈՓԱԹԵՐԹ**

***«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՐՏԻ 26-Ի N 385-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ***

|  |  |  |
| --- | --- | --- |
| **1. *ՀՀ ֆինանսների նախարարություն*** | | ***11.12.2020թ.*** |
| **N *01/11-1/18288-2020*** |
| Առաջարկություններ չկան: |  | |
| **2. *ՀՀ տարածքային կառավարման և ենթակառուցվածքների նախարարություն*** | | ***11.12.2020թ.*** |
| **N *ՍՊ//34809-2020*** |
| Առաջարկություններ չկան: |  | |
| **3. *ՀՀ արդարադատության նախարարություն*** | | ***12.01.2021թ.*** |
| **N */27.1/200-2021*** |
| Առաջարկություններ չկան: |  | |
| **4. *ՀՀ փոխվարչապետ Մհեր Գրիգորյանի գրասենյակ*** | | ***20.02.2021թ.*** |
| ***N 01/10.19/3566-2021*** |
| Նախագծով առաջարկվում է նախատեսել սահմանափակումներ՝ նվազագույն ժամանակահատված քննությունը բարեհաջող չհանձնելու դեպքում հաջորդ քննությանը մասնակցել թույլ տալու վերաբերյալ:  Կարծում ենք Նախագծին կից հիմնավորումը բավարար չէ: Մասնավորապես, եթե նախագիծն ուղղված է բացառապես հերթերի կանոնակարգմանը, ապա պետք է ներկայացվի մանրամասն վիճակագրություն կրկնակի, եռակի, քառակի և այլն քննություն հանձնողների քանակի, մասնաբաժնի վերաբերյալ, ընդ որում՝ թե գործնական և թե տեսական քննությունների համար: Մանրամասն վիճակագրություն ներկայացված չէ, որը հնարավորություն կտար հասկանալ և գնահատել նախագծի նպատակահարմարությունը: Ավելին, մեր կարծիքով, հերթերի կանոնակարգման համար նախագիծը պետք է կրի ժամանակավոր բնույթ և ոչ թե մշտական:  Բացի վերոնշյալը, հիմնավորման մեջ բերված է միայն  ՌԴ օրինակը, սակայն տվյալ ոլորտի բարեփոխումները բխում են ՀՀ-ԵՄ ՀԸԳ համաձայնագրից, որի համաձայն տվյալ ոլորտի օրենսդրությունը մոտարկվել է ԵՄ-ի 2006 թվականի 126 հրահանգին, որտեղ նման կարգավորում չի նախատեսվում: Հետևաբար, կարծում ենք, ճիշտ կլինի ներկայացնել այս հարցի վերաբերյալ ԵՄ անդամ երկրների փորձը:  Կարծում ենք նմանատիպ կարգավորում կիրառելու պարագայում կարելի է սահմանափակում ներդնել 3-րդ փորձից սկսած, իսկ երկրորդի դեպքում թույլատրել անմիջապես հանձնել քննություն: | **Չի ընդունվել**  Նախագծի հիմնավորումը լրամշակվել է: Կցվել են առկա վիճակագրական տվյալները:  ՀՀ-ԵՄ «Համապարփակ և ընդլայնված գործընկերության համաձայնագրի կիրարկման ճանապարհային քարտեզում ներառված երկու կից միջոցառումների կատարման նպատակով մշակված իրավական ակտերի Եվրոպական պառլամենտի ու խորհրդի 2006 թվականի դեկտեմբերի 20-ի թիվ 2006/126/ԵՀ հրահանգով» (այսուհետ՝ Հրահանգ) սահմանված պահանջները վերաբերում են Հրահանգին միացած երկրներում որակավորման քննությունների անցկացման հարցաշարերի և գործնական վարման վարժությունների բովանդակային հարցերին, դրանց տևողությանը, իրականացման վայրին, վարորդի թեկնածուների բժշկական չափորոշիչներին, վարորդական իրավունքի վկյականի օրինակելի ձևին և որակավորման քննություններ ընդունողների մասնագիտական պատրաստվածության (պարբերական վերապատրաստման) հարցերին։  Հրահանգը որևէ անրադարձ չունի որակավորման քննությունների կազմակերպչական և որակավորման քննությունը դրական չհանձնած անձի՝ դրա վերահանձման հնարավորության, այդ թվում՝ պարբերականության հետ կապված հարցերին։  Հետևաբար, Նախագծով սահմանված կարգավորումները որևէ կերպ հակասություն չեն առաջացնում հրահանգով սահմանված պահանջների հետ, քանի որ Հրահանգի պահանջների համապատասխանեցումն արտահայտված է ՀՀ կառավարության 2020 թվականի մարտի 26-ի N 385-Ն որոշմամբ (այսուհետ՝ Որոշում)։  Ինչ վերաբերում է ԵՄ անդամ երկրներում որակավորման քննությունը դրական չհանձնած անձի կողմից այն վերահանձնելու հետ կապված պարբերկանության հարցին, ապա անհրաժեշտ է նշել, որ Եվրոպական առաջատար երկրներում (Ֆրանսիա, Գերմանիա և այլն) վարոդական իրավունքի վկայական ստանալու համար պարտադիր է ավտոդպրոցում ուսուցում անցնելու փուլը (Գերմանիայում գործնական վարման քննություն հանձնելու համար վարորդի թեկնածուն առնվազն պետք է անցնի ակադեմիական 12 ժամ գործնական վարման ուսուցում), և այդ փուլն անցնելուց հետո միայն ավտոդպրոցը հայտ է ներկայացնում որակավորման քննության մասնակցության օր նշանակելու համար։  Գործնական քննությունը ձախողելու դեպքում վարորդի թեկնածուն կրկին պետք է անցնի այդ ուսուցումը։  Հետևաբար, ԵՄ անդամ երկրներում հաջորդ քննության մասնակցելու համար պարբերկանության առանձին ժամկետ սահմանելու կարիքը բացակայում է, քանի որ ուսուցումն ինքնին որոշակի ժամանակ է պահանջում։  Վերջին երկու (2019-2020) տարների համեմատական ուսումնասիրությունը (կցվում է նաև որակավորման քննություններին մասնակցության և դրանք դրական հանձնելու դինամիկան ՀՀ-ում) ցույց է տալիս, որ որակավորման քննություններին մասնակցողների մոտավորապես 60 չեն կարողանում հաղթահարել այն։  Բացի այդ, Երևան քաղաքի հաշվառման-քննական ստորաբաժանումում գործնական և տեսական քննություն հանձնելու համար օրական միջինում դիմում է 110 թկնածու, որոնցից դրական ստանում են միայն դիմողների 40։  Ուստի, սա խոսում է նաև այն մասին, որ որակավորման քննություններին մասնակցողների թիվն աճել է, իսկ դրան հակառակ պակասել է այդ քննությունները դրական հանձնողների թիվը, ինչը թույլ է տալիս եզրահանգել, որ նախորդ տարիների համեմատությամբ քննություններ հանձնողներն առավել թույլ պատրաստվածություն են ցուցաբերում և (կամ) քննություններին մասնակցելու համար ցուցաբերում են ոչ բավարար լրջություն՝ ոչ պատշաճ պատրաստվելով դրան։  Ներկայիս կարգավորումներով պայմանավորված հաջորդ օրը դիմողների ընդհանուր թվին գումարվում է նաև վերահանձնելու ցանկություն հայտնած անձանց թիվը, հետևաբար մեծացնելով հերթը, արդյունքում ներկայիս դրությամբ միայն Երևան քաղաքի հաշվառման-քննական ստորաբաժանում գործնական և տեսական քննություն հանձնելու ցանկություն հայտնողների հերթում սպասողների թիվը չի նվազում 1400-ից։  Հարկ է նշել նաև, որ ծրագրային համակարգը հնարավորություն չի տալիս հստակ արտահանել այն անձանց քանակը, ովքեր քննության համար դիմում են վերհանձնելու պահանջով։ | |

***ՀՀ ՈՍՏԻԿԱՆՈՒԹՅՈՒՆ***

|  |  |  |
| --- | --- | --- |
| Տարեթիվ | Գործնական քննության  դիմած | Դրական ստացած |
| 2015թ. | 40.123 | 38.084 |
| 2016թ. | 44.889 | 42.854 |
| 2017թ. | 48.541 | 46.960 |
| 2018թ. | 37.561 | 25.503 |
| 2019թ. | 62.932 | 28.491 |
| 2020թ. | 53.820 | 26.040 |

***Որակավորման քննություններին մասնակցության և դրանք դրական հանձնելու դինամիկան ՀՀ-ում***